section_heading: Pozadina reforme
paragraph_text: Nakon godina velikog gospodarskog rasta između 1947. – 1953. i fantastičnog rasta industrijske proizvodnje (koji se kretao do čak 26% godišnje), početkom 1960-ih došlo je do stagnacije i problema sa servisiranjem inozemnih kredita. Brzi poslijeratni razvoj bio je ostvarivan isprva zahvaljujući djelomično i zbog velike američke pomoći, nakon Drugog svjetskog rata (oni su imali poseban zakon PL 480, po kojem su iz svojih državnih rezervi pomagali prijateljske zemlje). Nakon toga rast je ostvarivan podizanjem vanjskih kredita, ali je zbog toga ubrzo došlo do problema otplate tih kredita. Zbog tog je 1964. godine opozvan ''Petogodišnji plan 1961. – 1965. i najavljena Velika privredna reforma na 8. kongresu SKJ'', održanom u prosincu 1964. u Beogradu.